b'\n_START_ARTICLE_\nPlace Dauphine\n_START_PARAGRAPH_\nPlace Dauphine on kolmionmuotoinen aukio Pariisin keskustassa \xc3\x8ele de la Cit\xc3\xa9n saarella, l\xc3\xa4hell\xc3\xa4 saaren l\xc3\xa4ntist\xc3\xa4 p\xc3\xa4\xc3\xa4t\xc3\xa4, Palais de Justicen l\xc3\xa4nsipuolella. Rue Henri-Robert -niminen lyhyt katu kulkee aukion k\xc3\xa4rjest\xc3\xa4 Pont Neuf -sillalle._NEWLINE_Place Dauphinen rakennutti Ranskan kuningas Henrik IV ja sen rakentaminen aloitettiin vuonna 1607. Aukion nimi viittaa Ranskan kruununprinssist\xc3\xa4 k\xc3\xa4ytettyyn nimitykseen dauphin, sill\xc3\xa4 Henrik IV:lle oli syntynyt kauan odotettu perillinen, tuleva kuningas Ludvig XIII. Aukiota reunusti alkujaan kolme yhten\xc3\xa4ist\xc3\xa4 talorivi\xc3\xa4, joiden rakennukset olivat kolmikerroksisia. Aukion asemakaavaa muutettiin voimakkaasti paroni Haussmannin aikana 1800-luvun lopulla. Aukion it\xc3\xa4ist\xc3\xa4 sivua reunustanut talorivi vaurioitui pahoin Pariisin kommuunin kukistamistaisteluissa vuonna 1871 ja se purettiin kokonaan.'